b'\n_START_ARTICLE_\nArjeplogin kunta\n_START_SECTION_\nKuntajaon kehitys\n_START_PARAGRAPH_\nArjeplogin pit\xc3\xa4j\xc3\xa4 erotettiin vuonna 1640 Arvidsjaurin pit\xc3\xa4j\xc3\xa4st\xc3\xa4. Vuoden 1862 kuntauudistuksessa pit\xc3\xa4j\xc3\xa4st\xc3\xa4 tuli Arjeplogin maalaiskunta. Pohjois-Ruotsin harvaanasutuilla alueilla kunnat olivat jo valmiiksi suuria, joten Arjeplogin rajoja ei muutettu kuntauudistuksissa vuosina 1952 ja 1971. Siit\xc3\xa4 huolimatta kunta on Ruotsin nelj\xc3\xa4nneksi suurin.\n_START_SECTION_\nTaajamat\n_START_PARAGRAPH_\nKunnassa on 1 taajama, jonka osuus kunnan v\xc3\xa4est\xc3\xb6st\xc3\xa4 vuoden 2010 lopussa oli 62,5 prosenttia. Taajamien ulkopuolella asui tuolloin 1 184 asukasta. Kunnan ainoa taajama on sen keskustaajama Arjeplog, jossa oli 1 977 asukasta.\n_START_SECTION_\nPiirit\n_START_PARAGRAPH_\nVuodesta 2016 alkaen kunnassa on yksi piiri, Arjeplogin piiri.\n_START_SECTION_\nN\xc3\xa4ht\xc3\xa4vyyksi\xc3\xa4\n_START_PARAGRAPH_\nArjeplogin kirkko on puinen ristikirkko (G. Pettersson, 1899). Alueelta on l\xc3\xb6ytynyt kivikautisia asuinpaikkoja. Arjeplogissa on hopeamuseo._NEWLINE_Ruotsin syvin j\xc3\xa4rvi Hornavan on 226 metri\xc3\xa4 syv\xc3\xa4. J\xc3\xa4rven yl\xc3\xa4p\xc3\xa4\xc3\xa4ss\xc3\xa4 oleva J\xc3\xa4ckvikin kyl\xc3\xa4 on Lars Levi Laestadiuksen syntym\xc3\xa4paikka ja sinne on pystytetty h\xc3\xa4nelle muistokappeli. Kunnassa sijaitsee my\xc3\xb6s Pieljekaisen kansallispuisto.'